REGOLAMENT TAL-KUMMISSJONI (KE) Nru 952/2007
tad-9 ta’ Awwissu 2007
li jħassar ir-reġistrazzjoni ta' denominazzjoni mdaħħla fir-reġistru tad-denominazzjonijiet protetti ta' l-oriġini u ta' l-indikazzjonijiet ġeografiċi protetti
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 510/2006 ta' l-20 ta’ Marzu 2006 dwar il-protezzjoni ta' l-indikazzjonijiet ġeografiċi u d-denominazzjonijiet ta' l-oriġini tal-prodotti agrikoli u l-oġġetti ta' l-ikel (1), (mhux traduzzjoni uffiċjali) partikolarment l-Artikolu 12(1) tiegħu,
Billi:
(1)
F'konformità ma' l-Artikolu 12(2) tar-Regolament (KE) Nru 510/2006 u skond l-Artikolu 17(2) ta' dan ir-Regolament, it-talba tar-Renju Unit għat-tħassir tar-reġistrazzjoni tad-denominazzjoni “Newcastle Brown Ale” ġiet ippubblikata fil-Ġurnal Uffiċjali ta' l-Unjoni Ewropea (2).
(2)
Peress li ma ġiet notifikata l-ebda dikjarazzjoni ta' oppożizzjoni lill-Kummissjoni, skond l-Artikolu 7 tar-Regolament (KE) Nru 510/2006, ir-reġistrazzjoni ta' din id-denominazzjoni għalhekk għandha titħassar.
(3)
Fid-dawl ta' dawn l-elementi, id-denominazzjoni għalhekk trid titħassar mir-“Reġistru ta' denominazzjonijiet protetti ta' l-oriġini u ta' l-indikazzjonijiet ġeografiċi protetti”.
(4)
Il-miżuri provduti f'dan ir-Regolament huma konformi ma' l-opinjoni tal-Kumitat Permanenti għall-indikazzjonijiet ġeografiċi u għad-denominazzjonijiet ġeografiċi protetti,
ADOTTAT DAN IR-REGOLAMENT:
Artikolu 1
Ir-reġistrazzjoni tad-denominazzjoni murija fl-Anness ta' dan ir-Regolament hija mħassra.
Artikolu 2
Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 9 ta’ Awwissu 2007.